《中旬休日呈岩老》
宋代·巩丰

近见东郊出土牛，烧灯已过又旬休。
酸风鳞面慵开眼，细雨毛旬怯上楼。
百岁光阴真蚁穴，一年寒燠未鸿沟。
偷闲文字聊遮眼，勋业悠悠且掉头。

作者简介：（1148—1217）宋婺州武义人，字仲至，号栗斋。少受学于吕祖谦。孝宗淳熙十一年以太学上舍对策及第。历知临安县，政尚宽简。迁提辖左藏库卒。擅文辞，片词半牍，皆清朗得言外趣。尤工为诗。有《东平集》。